Բանու մորաքույրը լիցեյում անգլերեն էր սովորել, բայց սովորածից բան չէր հիշում: Ինչ վերաբերում էր Ֆերիդե մորաքրոջը, դպրոցում գերմաներեն էր ընտրել, բայց հենց այդ ժամանակ աշխարհագրությունից բացի բոլոր առարկաների հանդեպ հետաքրքրությունը կորցնելու պատճառով մեծ առաջընթաց չգրանցեց: Մեծ տատիկին ու Գյուլսում տատիկին եթե չհաշվենք, մնում էին Զելիհա մորաքույրն ու Ջևրիյե մորաքույրը: Երկուսն էլ միջին մակարդակի անգլերեն գիտեին: Սակայն նրանց անգլերենը կտրուկ տարբերվում էր: Զելիհա մորաքույրը հայհոյանքներով և ժարգոնով